**Biedrības "Latvijas Riteņbraukšanas federācija**"

Reģ. nr. 40008023340

juridiskā adrese: Roberta Feldmaņa iela 11, Rīga, LV-1014

**prezidentam Sandim Āķim**

sandis.akis@lrf.lv

**izpilddirektoram, BMX menedžerim, BMX klubu padomes vadītājam, tai skaitā UEC BMX komisijas loceklim**

**Artim Ozolam**

bmx@lrf.lv

Informācijai:

**Latvijas Republikas Izglītības un zinātnes ministrijas**

Reģ. nr. 90000022399

juridiskā adrese: Vaļņu iela 2, Rīga, LV-1050, Latvija

**Sporta departamenta direktoram Edgaram Severam**

edgars.severs@izm.gov.lv

IESNIEGUMS

2022.gada 14.jūlijā

*Par Ivo Lakuča un Kristena Krīgera manipulācijām ar starta barjeru Eiropas riteņbraukšanas savienības Eiropas kausa, 11. un 12.posma sacensību laikā*

Eiropas riteņbraukšanas savienības (turpmāk - UEC) BMX Eiropas kausa seriāls ir lielākais un prestižākais BMX starptautisko sacensību seriāls Eiropā. No 2022.gada 24.jūnija līdz 26.jūnijam, Māra Štromberga BMX trasē ''Valmiera'', Čempionu ielā 3, Valmierā, LV-4201 notika UEC Eiropas kausa, 11. un 12.posma sacensības. Saskaņā ar Starptautiskās riteņbraukšanas savienības (turpmāk UCI) klasifikāciju, 11.posma sacensības bija C1, bet 12.posms bija HC klases sacensības.

2022.gada 24. jūnijā, plkst 22:36 Ivo Lakučs (*Valmieras Sporta skolas treneris, Latvijas Olimpiskās vienības dalībnieka Kristena Krīgera treneris, nodibinājuma "Māra Štromberga aģentūra" valdes loceklis)* un Kristens Krīgers (*Valmieras Sporta skolas Augstas klases sportistu sagatavošanas centra audzēknis*, *Latvijas Olimpiskās vienības dalībnieks, Bērnu un jauniešu BMX sporta klubs "Mītavas kumeļi" pārstāvis, UCI licencēts sportists)* UEC Eiropas kausa, 11. un 12.posma sacensību laikā, iekļuva trases teritorijā uz 8m starta kalna, kur viņiem nebija tiesības atrasties, un veica manipulācijas ar starta barjeru, programmējot starta barjeras krišanas ātrumu.

Minētās darbības ir nofilmētas ar video novērošanas kamerām, liecinieki ir veikuši barjeras palaišanas iekārtas pārprogrammēšanas skaņas audio ierakstus, kas apstiprina barjeras krišanas ātruma izmaiņas, kā arī ir fizisku personu liecības, ka šajā brīdī uz 8m starta kalna atradās tikai Ivo Lakučs un Kristens Krīgers.

Sacensību laikā, 2022.gada 25. jūnijā, par Ivo Lakuča un Kristena Krīgera veiktajām darbībām tika informēts Latvijas Riteņbraukšanas federācijas (turpmāk – LRF) izpilddirektors, BMX menedžeris, BMX klubu padomes vadītājs, UEC BMX komisijas loceklis - Artis Ozols. Saskaņā ar mums pausto informāciju, par manipulācijām ar starta barjeru jau 2022.gada 29.jūnijā zināja LRF padomes loceklis Edgars Dupats.

2022.gada 2.jūlijā, Jelgavas BMX trasē pie Zemgales Olimpiskā centra (turpmāk – ZOC) notika Latvijas BMX čempionāts. Bērnu un jauniešu BMX sporta kluba "Mītavas kumeļi" pārstāvis, rada iespēju nodrošināt telpas, lai pēc Latvijas BMX čempionāta, BMX klubu pārstāvji un uzaicinātās personas varētu ZOC telpās satikties uz sapulci.

2022.gada 30.jūnijā, Artim Ozolam tika izteikts lūgums piedalīties BMX kubu organizētājā sapulcē, kā arī ņemot vērā, ka visdrīzāk Latvijas BMX čempionātā būs Ivo Lakučs un LRF prezidents Sandis Āķis, lūdzām uzaicināt iepriekšminētās personas, uz ko tika saņemta apstiprinoša atbilde.

Izņemot BMX klubu pārstāvjus, no uzaicinātājām personām, BMX klubu sapulcē piedalījās tikai Artis Ozols. Sapulces laikā tika prezentēti video, audio materiāli un citi pierādījumi, kas attiecas uz augstāk minētājām Ivo Lakuča un Kristena Krīgera manipulācijām ar starta barjeru UEC BMX Eiropas kausu sacensību laikā.

Ņemot vērā, ka :

* Sporta likums nosaka sporta jomā ievērojamos pamatprincipus un principus, kas ievērojami, iesaistoties starptautiskajā sporta kustībā;
* LRF ietilpst Latvijas Olimpiskā komitejas sastāvā;
* Kristens Krīgers un Ivo Lakučs ir Latvijas Olimpiskās vienības dalībnieki;
* LRF, Kristenam Krīgeram, Ivo Lakučam ir noslēgts sadarbības līgums;
* LRF ir UEC biedrs, Artis Ozols ir UEC BMX komisijas loceklis, UEC ir Eiropas kausa organizētājs;
* LRF ir UCI biedrs;
* Kristens Krīgers ir UCI licencēts sportists;
* LRF ir sadarbība ar Valmieras pašvaldību un Latvijas Republikas Izglītības un zinātnes ministriju par Valmieras Sporta skolas Augstas klases sportistu sagatavošanas centru.

Lūdzam:

1. Izvērtēt notikušo, noskaidrot patiesību, iesaistīto personu darbības vai bezdarbību;
2. Rīkoties saskaņā ar LRF Latvijas BMX izlašu kritērijiem, LRF statūtiem, Latvijas Republikas normatīvajiem aktiem, pienākumiem, kurus uzliek noslēgtie līgumi, dalība nacionālajās un starptautiskajās organizācijas un labas pārvaldības principiem;
3. Par procesa gaitu un pieņemtajiem lēmumiem informēt LRF biedrus;
4. Par notikušo paziņot sabiedrībai izmantojot LRF pieejamos masu saziņas līdzekļu un sociālo tīklu kanālus.

Ar cieņu,

Biedrība "Mārupes BMX klubs"

Biedrība “BMX Rīga”

Biedrība “Tukums BMX riteņbraukšanas klubs”

Biedrība "BMX Ādaži"

Biedrība “Biedrība “Gulbenes Velo fans””

Ventspils pilsētas domes izglītības pārvaldes sporta skola “SPARS”

Biedrība “BMX sporta klubs “Ozolēni””